ЧРЕЗ

Председателя на

Народното събрание

ДО

Министъра на труда и социалната политика

Г-Н ИВАЙЛО КАЛФИН

**ВЪПРОС**

от Петър Славов,

народeн представител от ПГ на РБ

На основание чл.90, ал. 1 от Конституцията на Република България и   
чл.92, ал.1 ПОДНС внасям въпрос

ОТНОСНО:  ***Мерки за намаляване на младежката безработица***

**УВАЖАЕМИ ГОСПОДИН ВИЦЕПРЕМИЕР И**

**МИНИСТЪР НА ТРУДА И СОЦИАЛНАТА ПОЛИТИКА,**

В края на миналата година, националната статистика отчете спад на безработицата до ок. 9% от трудоспособното население, което бележи и няколкогодишен минимум. Същевременно обаче, делът на младите хора до 29г. в трудоспособна възраст, които нито работят, нито учат /т.нар. „младежка безработица/, остава един от най-високите за ЕС-над 20%.

От началото на мандата, МТСП обяви редица мерки и програми за справяне с тази негативна тенденция сред младежите - напр. процедурата "Обучения и заетост за младите хора" и др. Логично, възниква въпросът за тяхната успеваемост и резултати.

В тази връзка, **Уважаеми господин Вицепремиер и Министър на труда и социалната политика,**

Моля да отговорите **писмено** на следния въпрос:

**“Какви мерки е предприело и предприема МТСП за справяне с проблема с младежката безработица-една от най-високите в ЕС, считате ли работата по този проблем за приоритетен и какви са постигнатите към момента резултати?“**

София, 28.03.2016 г. **Петър Славов**:

Народен представител от ПГ на РБ